**Referat fra utvidet ledermøte torsdag 5. oktober 2017**

**Kl. 09.00 – 11.20**

**Sted: Møterom rektorat**

Tilstede:
Jørn Mortensen (møteleder), Merete Lingjærde, Annemarie Bechmann Hansen, Suzanne Bjørneboe, Jon Refsdal Moe, Stine Hebert, Maiken Håvarstein (for Ellen Aslaksen), Jon Ivar Strømmen, Atle Faye, Jim Fainberg, Heidi M Haraldsen (pkt 1), Torben Lai (ref).

Meldt forfall:
Ellen Aslaksen, Karianne Bjellås Gilje, Tore Dingstad, Lillian Andersen, Hege Undem Store.

SAKER

1.  Høyskolepedagogikk - kurs og veiledningskurs for praksislærere knyttet til PPU – veivalg

Det ble vist til utsendt notat. Heidi gikk kort igjennom erfaringer med dagens modell om høgskolepedagogikk og veiledningskurs som i dag oppfyller to formål hhv krav til PPU praksislærere og krav til utdanningsfaglig kompetanse for Kunsthøgskolens fagansatte. Notatet foreslår å oppdele dette fremover slik at de to formålene ivaretas separat i separate kursopplegg.

Det var diskusjon om det formålet som gjelder kurs for Kunsthøgskolens fagansatte:

* Det er behov for å avklare institusjonell forankring av ansvaret for kurs til fagansatte på Kunsthøgskolen, f.eks i rektoratet. Møtet anbefalte en ny organisering fra 2018 inklusiv avklaring av økonomi.
* Det er behov for å avklare den administrative forankring av sekretariatsfunksjonen til dette ansvaret.
* Det kan være aktuelt å inngå forpliktende samarbeid med andre institusjoner på dette området (ref. Mulighetsstudiet).

2. Referat fra møte med NOKUT om tillegg til søknad om akkreditering som vitenskapelig høgskole.

Merete, Torben og Jørn redegjorde for møtet med sakkyndig komité.

3. Fastsettelse av akademisk kalender 2018/19

Oppsummering av diskusjon:

* KUF-uke: Avdelingene bør tilstrebe at fagansatte i hovedtrekk har mulighet for å delta. Fagansatte blokkeres ikke for undervisning i TimeEdit.
* Master-uker: Det ble foreslått at ukene legges i uke 44-45. Det skal ikke gjennomføres andre aktiviteter på tvers av avdelingene i denne perioden.
* Studentdemokratitimer: Torsdager 16-18 opprettholdes. Tiden blokkeres for undervisning i TimeEdit. Tiden legges i tillegg inn i studentenes timeplan som ledig for studentdemokratiarbeid.
* Korridoruker: Korridoruker planlegges ikke på institusjonsnivå. Dersom avdelinger ønsker å gjennomføre aktiviteter på tvers er det frivillig og organiseres mellom avdelinger lokalt.
* Opptaksfrist – klokkeslett: Skal frist være i kontortid (fx. kl. 1400) eller ved midnatt (23.59). Det skal uansett sikres bemanning opp mot frist. Administrasjonen avklarer tidsfristen.
* Åpen skole: Arrangementet bør begrenses til to dager i uke 50 (torsdag-fredag)

4. Budsjett – plan – rapport - prosess

Annemarie presenterte oppfølging etter budsjettseminar hvor det ble enighet om å tydeliggjøre formål med de ulike rapporteringer:

* Virksomhetsrapport og plan m budsjett:
- Til styret, gjelder kalenderår
- Retningsgivende for virksomheten
- Utvikling (driver for virksomhetens strategiske mål og styringsmål/driftsmål)
- Compliance
* Kvalitetsrapport – for studieåret (til styret
- Til styret, gjelder studieåret
- Kvalitet i utdanning, studentenes læringsutbytte
- En side pr studieprogram + en side med oppsummering pr avdeling, en oppsummering til styret.
* Årsrapport
- Til KD (årlig rapportering etter mal av finansdepartemetet), gjelder kalenderår
- Svar på tildelingsbrev, etatsstyring
- Profildokument

Budsjettrammer:
Jon Ivar gikk gjennom direkte budsjettvirkninger av de institusjonelle prioriteringer.

Det vises til utsendt powerpoint fra Jon Ivar.

5. Eventuelt